**№ 9 Лабораториялық тәжірибелер.**

**Мақсаты** – студенттердің лекция және семинар сабақтарынан алған білімдерін тәжірибеде тексеру және психикалық процесстерді зерттеу дағдыларын жетілдіру.

Лабораториялық тәжірибелер демонстрациялық жұмыс болғандықтан, студенттер эксперименттi өз беттерiмен жүргiзу формасында өтедi. Бiрiншi жағдайда оқытушының өзi студенттi зерттелушi етiп алып тәжiрибенi жүргiзедi, екiншi жағдайда оқытушы тек тәжiрибенi өткiзу құрылымын түсiндiредi де студенттердiң өз бетінше өткiзуiн бағалайды. Топ студенттерiн 3-4 адамнан тұратын кiшi топтарға бөлiп, оның iшiнен зерттеушiнi және хаттамашыны таңдап алуы қажет.

**№ 1-тәжiрибе.**

***Тақырыбы:***  **Есте сақтау жылдамдығы.**

**Мақсаты:** **Есте сақтаудың жылдамдық деңгейiн анықтау**. **Көрнекi құралдар:** Сандар қатары.

972

1406

39418

067285

3516927

58391204

764580129

2164089573

45382170369

671970352710

**Тәжiрибе барысы:** Жоғарыдағы сандар қатары үш таңбалы саннан басталып, келесi әр бiр қатарға бiр таңбалы сан қосылып түратын 10 қатарлы саннан тұрады. Алғашқы екi қатар үш таңбалы және төрт таңбалы сандық қатардан тұрады. Бұл екi қатар жүздiк және мыңдық ретiнде оқылады. Кейiнгi қатардағы көп таңбалы сандар ондықтар бойынша оқылады. Зерттеушi «Жазыңыз!» деген бұйрықтан кейiн зерттелінуші есте қалған сандарды жазады. Бұдан кейiн келесi сандық қатар оқылады. Дұрыс жазылған сандар ғана есептелiнедi, жiберулер саналмайды.

**Пысықтау сұрақтары:**

*Адамдардағы есте сақтау жылдамдық деңгейiндегi қандай өзгешiлiктердi байқауға болады?*

**Тәжiрибенiң қорытындысы**:

Егер зерттелінушi бiрiншi және екiншi, үшiншi қатардағы 7-8 санды еске түсiрсе, есте сақтау қабiлетi жоғары болғаны. Жаттыққан адамдар арасында немесе емтихан кездерiнде жоғары оқу орындардағы кейбiр студенттердiң бойында кейбiр ерекше индивидтер - 14 санға дейiн естерiне түсiре алатын қабiлетi болатыны байқалған.

**№ 2- тәжiрибе.**

***Тақырыбы:***  **Ассоциативтік ес көлемін анықтау әдістемесі**

**Мақсаты:** балалардың ассоциациясының көрініс беруін және ассоциация бойынша есте сақтау механизмінің қалыптасқанын анықтау.

**Тәжірибе барысы:** Зерттелінушіге тестті орындау тәртібі түсіндіріледі: «Мен сөзтіркестерін жұптастырып оқимын. Мысалы: «трактор-дала». Ал сіздер оқылған сөздерді жақсылап тыңдап, әр сөздің екінші сөзбен қандай белгі бойынша жұптастырылғанын, олардың бір-бірімен байланысын түсініп есте сақтаңыздар. Сөз тіркестерін оқимын. Екі секунттан соң әр жұптың бір сөзін ғана қайтадан оқимын. Ал сіздер сөз жұптарының екіншісін естеріңізге түсіріп, оны жауап параққа жазыңыздар. Мысалы: мен «трактор» деген сөзді оқығанда, сіздер оның жұбы «дала» деген сөзді жазасыздар».

**Тапсырмалар:**

1. жаңа – үй

2. құрылыс – экскаватор

3. кеш – түн

4. машина – дөңгелек

5. су – құбыр

6. есік – терезе

7. шу – тыныштық

8. қатынас – тіл

9. материал – ағаш

10. қате – жазу

11. мәдениет – театр

12. күндіз – жарық

13. үстел – журнал

14. мектеп – оқу

15. қоңырау – сабақ

16. музыка – дыбыс

17. мереке – би

18. ақша – киім

19. спорт – күрес

20. Мәскеу – қала.

**Бағалау шкаласы:**

Дұрыс жазылған сөздер (+) белгіленеді. Қалып кеткен және басқа сөзбен жаңғыртылған сөз жұптары дұрыс жауапқа есептелінбейді.

1. және одан көп (+) – ассоциативтік ес көлемі жақсы;

10-14 – орта;

1-9 – төмен.

**№ 3 - тәжiрибе.**

**Тақырыбы: Есте сақтау мерзiмi**.

**Мақсаты:** Нұсқаудың немесе шарттың есте сақтау мерзiмiне әсерiн көрсету.

А сериясы.

**Көрнекiлiгi:** Есте сақтауға арналған сөздер: батыс, табалдырық, жаңалық, үтiк, градус, қақпақ, су, кiлем, сызғыш, радио, шам, топырақ, айна, қоян, алмұрт.

**Тәжiрибе барысы:**

Зерттеушi 15 сөз оқиды. Студенттер сөздердi есте сақтаулары үшiн iштерiнен қайталап отырады. Сөздер зерттелінушi естерiне сақтағанша қайта оқыла бередi.

Б сериясы.

**Көрнекiлiгi**: Есте сақтауға арналған сөздер: орындық, дәптер, қасық, кiтап, көше, сiрiңке, картина, қарындаш, орындық, адам, жұлдыз, мысық, қала, ақша, театр.

**Тәжiрибе барысы**: Б сериясындағы сөздер оқылады және А сериясындағы сөздер есте сақтағандай есте ұстайды, бiрақ бұл сөздердi бiр аптаға, яғни келесi сабаққа дейiн есте сақтау керектiлiгi ескерiледi.

Сабақтың соңында екi сериядағы да тапсырма тексерiледi. Әрбiр сериядағы есте қалған сөздердiң саны есептелiнедi. Тәжiрибе шарттың немесе нұсқаудың есте сақтау мерзiмiне әсерi бар екенiн көрсетедi.

**Пысықтау сұрақтары:**

1. *Есте сақтау көлемiне нұсқау немесе шарт қалай әсер етедi?*

*2. Адамның өзiне шарт қоюы, оның есте сақтау өнiмiне қаншалықты әсер ететiндiгiн түсiндiрiңiз.*

**№ 4- тәжiрибе.**

**Тақырыбы: Есте сақтауға мәтін құрылымының әсерi**.

**Мақсаты:** Есте сақтауға арналған мәтіннiң логикалық құрылымының маңызын көрсету.

**Көрнекiлiгi:** Есте сақтауға арналған мәтіндер.

**Қасқыр** (топталып, жинақталынған мәтін).

Қасқыр үлкен итке өте ұқсас. Қасқырдың жүнi ұзын, қатты. Көзi оның өткiр. Құйрығы әдетте төмен жiберiледi. Қасқырлар орманда, үңгiрлерде, кейде құмды далаларда өмiр сүредi. Көктем және жаз мезгiлдерiнде олар жұптап немесе жекелеп қыдырып жүредi. Қыс айларында олар көбiнесе үлкен тобырлармен жүредi. Қасқыр iрi үй жануарларға және кейбiр жабайы жануарларға да шабады. Ол ұсақ жануарлармен, тiптi насекомдармен де қоректене бередi. Қасқыр жазда орманнан өте көп қорек табады. Қыста ол кейде ауылға, кейде селоға ұрланып келiп, қойларға тиiседi. Қасқырларға қарсы аңшылар командасы ғана шыға алады. Олар қасқырларды қаумалап ұстайды, қақпан құрады. Ұсталған қасқырлар өлтiрiледi.

**Түлкi (**топталынбаған, жинақталмаған текст).

Түлкi орташа иттерге ұқсайды. Ол орманда өмiр сүредi. Түлкi кiшiгiрiм жануарлармен қоректенедi. Түлкiнiң балалары сәуiр айының соңына қарай туылады. Түлкiнiң мүрны үшкiр. Егер түлкi үңгiрлерiне жаулардың төнiп келе жатқанынын сезсе, онда ол дереу балаларын басқа аңдардың бос iндерiне тiстеп апарады. Түлкiнiң құйрығы ұзын, үлпiлдек. Түлкi көбiнесе басқа аңдардың бос iндерiнде өмiр сүредi. Ол кейде үй құстарына шабуыл жасайды. Жаңадан туылған түлкi балалары iндерiнен бiр айға дейiн шықпай жатады. Түлкiнiң жүнi қалың. Кейде түлкi тастардың үйiндiлерiнiң арасында және бұтақтардың арасындағы үңгiрлерде өмiр сүредi. Түлкi алмұрт, қараөрiк жегендi ұнатады. Балаларына тамақты аналары әкеледi.

**Тәжiрибе барысы:** Студенттерге екi әңгiме кезекпен оқылады. Тыңдай отырып олар ешқандай жазулар қолданбау қажет. Бiрiншi әңгiме оқылып болғаннан соң, зерттелінушiлер естерiне қалған барлық мәлiметтердi дәптерлерiне түсiредi. Осыдан кейiн екiншi әңгiме де дәл солай тыңдалып болғаннан соң студенттер оны дәптерлерiне түсiредi.

Бiрiншi және екiншi әңгiмелердiң көлемдерi бiрдей. Материалды өңдеу кезiнде қайта жаңғыртылған сөздер және сөйлемдер саны есептелiнедi.

**Пысықтау сұрақтары:**

*1. Әңгiмелер құрылымы несiмен өзгешеленедi?*

*2. Мәтінді есте сақтау мен қайта жаңғырту бiрдей оңай болды ма?*

*3. Мәтінді есте сақтау өзгешiлiктерi не себептен әртүрлi?*

*4. Қайта жаңғырту кезiнде қандай өзгерiстер енгiзiледi?*

Зерттеушiлер мынандай қорытындыға келедi:

- жүйеленген материал есте жеңiл, оңай тез сақталынады.

- қайта жаңғырту кезiнде материалды қайта құру, жалпылау, қысқарту, орын ауыстыру (яғни реконструкция), қайта өңдеу байқалады.

- естiң ойлаумен байланысы болатыны айқындалады, және көрінеді.

**№ 5 - тәжiрибе.**

**Тақырыбы:** **Көру арқылы қысқа мерзiмдi есте сақтау**.

**Мақсаты**: Көру арқылы қысқа мерзiмдi есте сақтауды анықтау.

**Көрнекiлi:** 1-сурет, 2-сурет.

1 сурет: А Б

2 сурет: А Б

**Тәжiрибенiң барысы:** Зерттелінушiге жоғарыдағы 1 суреттiң А, Б формалардағы бейнелер кезекпен көрсетiледi. Суреттiң әрбiр бейнесiн көрiп болғанан кейiн, студентке 2-суретке А, Б-формаларындағы дайын трафаретке суретiн салу ұсынылады. Яғни А және Б формасы жүргiзiлген тәжiрибенiң қорытындысы тапсырмадағы есiне сақтап, әрi дұрыс қайта жаңғыртылған сызықтардың орташа саны негiзiнде анықталады.

Егер зерттелінушiнiң салған суретi берiлген суреттегi сызықтардың ұзындығы мен бағыт-бағдарына сәйкес немесе салынған суреттегi сызықтардың ұзындығы мен бағыт-бағдарында берiлген суретте кiшiгiрiм ғана өзгерiс болса, қайта жаңғырту дұрыс деп есептелiнедi. Бұрыштары және иiлiмдерi сызықтың басы не соңы бiр торға ауытқу кiшiгiрiм өзгерiске жатады.

**Пысықтау сұрақтары:**

1. *Көру арқылы есте сақтауда адамдардың қандай жеке даралық өзгешiлiгiн байқауға болады?*

*Алынған мәлiмет бойынша қайта жаңғыртудағы сызықтың дұрыс жүргiзiлу саны көру арқылы есте сақтаудың көлiмiн көрсетедi.*

***Пайдаланылатын әдебиеттер****.*

1. Гамезо М.В., Домашенко И.А. Атлас по психологии- М.; Просвещение, 1986-С.161-174.
2. Алдамұратов А.Ж. Жалпы психология.-А.: Ғылым, 1993.
3. Смирнов А.А. Избранные психологические труды.- М.: Педагогика, 1987,- Т II Психология запоминания.
4. Жарықбаев Қ.Б. Жалпы психология.—А.: 1989.
5. Ананьев Б.Г. Психология чувственного познания.-М.: Наука, 2001. –
6. 280 с.
7. Гальперин П.Я. Лекции по психологии.-М., 2011.-400 с.
8. Бердібаева С.Қ. Таным субъектісі: танымдық процестер психологиясы.-А.: Қазақ университеті, 2008.-77 б.
9. Жақыпов С.М. Оқыту процесіндегі танымдық іс-әрекет психологиясы. (Оқу құралы) – Алматы: "Алла прима" ЖШС, 2008. – 216 б.
10. Когнитивная психология / Р. Солсо – СПБ: Питер, 2006. – 589 с.
11. Островская И.В. Психология.-М.: ГЭОТАР –Медиа.-2011, 480 с.
12. Общая психология. В 7 томах. Том 4. Внимание\Под ред.Б.С. Братуся.-М.: Академия.-2010,480 с.